# ҲУКУМАТИ ЉУМҲУРИИ ТОЉИКИСТОН

## ҚАРОР

аз 14 майи соли 2020 № 271, ш. Душанбе

Дар бораи љорї намудани механизми таъин ва пардохти кумакпулии унвонии иљтимої дар Љумҳурии Тољикистон

(*бо таѓйиру иловањо аз 23 ноябри соли 2022, №548*)

Мутобиқи моддаи 16 Қонуни конститутсионии Љумҳурии Тољикистон "Дар бораи Ҳукумати Љумҳурии Тољикистон" ва моддаи 57 Қонуни Љумҳурии Тољикистон "Дар бораи санадҳои меъёрии ҳуқуқї" Ҳукумати Љумҳурии Тољикистон қарор мекунад:

1. Тартиби таъин, мабла­­ѓгузорї ва пардохти кумакпулии унвонии иљтимої ба оилаҳо ва шаҳрвандони камбизоат тасдиқ карда шавад (замима мегардад).

2. Барои пардохти харољоти маъмурї ва пешбурди коргузории механизми таъин ва пардохти кумакпулии унвонии иљтимої ба Агентии давлатии ҳифзи иљтимоии аҳолии Вазорати тандурустї ва ҳифзи иљтимоии аҳолии Љумҳурии Тољикистон истифодаи на зиёда аз 3 фоизи ҳаљми умумии маблаѓњое, ки дар буљети љумҳуриявї барои пардохти кумакпулии унвонии иљтимої ба шаҳру ноҳияҳои љумҳурї пешбинї шудаанд, иљозат дода шавад.

3. Вазорати тандурустї ва ҳифзи иљтимоии аҳолии Љумҳурии Тољикистон ва мақомоти иљроияи маҳаллии ҳокимияти давлатї љиҳати љорї намудани механизми мазкур тадбирҳои зарурї андешанд.

4. Қарорҳои зерини Ҳукумати Љумҳурии Тољикистон аз эътибор соқит дониста шаванд:

- аз 2 майи соли 2007, №244 "Дар бораи пардохти кўмакпулї ба оилаҳои камбизоат, ки кўдаконашон дар мактабҳои таҳсилоти умумии Љумҳурии Тољикистон таҳсил менамоянд";

- аз 1 августи соли 2008, №379 "Дар бораи тақвияти кўмакрасонии иљтимої ба оилаҳо ва шаҳрвандони камбизоат";

- аз 3 июли соли 2014, №437 "Дар бораи идома ва љорї намудани механизми таљрибавии кўмакпулии иљтимоии унвонї ба оилаҳо ва шаҳрвандони камбизоат".

 Раиси Ҳукумати

Љумҳурии Тољикистон        Эмомалї Раҳмон

Замима

ба қарори Ҳукумати

Љумҳурии Тољикистон

аз 14 майи соли 2020, №271

## Тартиби таъин, маблаѓгузорї ва пардохти кумакпулии унвонии

## иљтимої ба оилаҳо ва шаҳрвандони камбизоат

## (*бо таѓйиру иловањо аз 23 ноябри соли 2022, №548*)

###### 1. МУҚАРРАРОТИ УМУМЇ

1. Тартиби таъин, маблаѓгузорї ва пардохти кумакпулии унвонии иљтимої ба оилаҳо ва шаҳрвандони камбизоат (минбаъд - Тартиби мазкур) қоидаҳои муайянкунии камбизоатии оилаҳо ва шаҳрвандон, инчунин шартҳои таъин, маблаѓгузорї ва пардохти кумакпулии унвонии иљтимоиро ба оилаҳо ва шаҳрвандони камбизоат дар тамоми шаҳру ноҳияҳои Љумҳурии Тољикистон муайян менамояд.

2. Камбизоатии оилаҳо ва шаҳрвандон дар асоси Методикаи муайян намудани оилаҳо ва шаҳрвандони камбизоат, ки аз љониби Вазорати тандурустї ва ҳифзи иљтимоии аҳолии Љумҳурии Тољикистон ҳамчун мақоми ваколатдори давлатї оид ба расонидани кумакҳои унвонии иљтимої (минбаъд - мақоми ваколатдори давлатї) дар мувофиқа бо Вазорати молияи Љумҳурии Тољикистон ва Агентии омори назди Президенти Љумҳурии Тољикистон таҳия ва тасдиқ мегардад, муайян карда мешавад.

3. Кумакпулии унвонии иљтимої ба оилаҳо ва шаҳрвандоне, ки дар ҳудуди Љумҳурии Тољикистон истиқомати доимї дошта, тибқи арзёбии вазъи моддию маишї ва некўаҳволии онҳо ҳамчун камбизоат эътироф гардидаанд, таъин ва пардохт карда мешавад.

4. Кумакпулии унвонии иљтимої асосан љиҳати љуброн намудани ҳаққи истифодаи неруи барқ ва гази табиї ба оилаҳо ва шаҳрвандони камбизоат, дастрасии кўдакони онҳо ба таҳсилот ва ҳалли мушкилоти дигари иљтимоии оилаҳо равона карда шудааст.

###### 2. ВАКОЛАТҲОИ МАҚОМОТИ ДАВЛАТЇ ДАР САМТИ РАСОНИДАНИ КУМАКПУЛИИ УНВОНИИ ИЉТИМОЇ

5. Мақоми ваколатдори давлатї сиёсати давлатиро дар самти расонидани кумакпулии унвонии иљтимої татбиқ намуда, шакл ва намудҳои ҳуљљатҳои заруриро оид ба таъин намудани кумакпулии унвонии иљтимої таҳия ва тасдиқ менамояд.

6. Агентии давлатии ҳифзи иљтимоии аҳолии Вазорати тандурустї ва ҳифзи иљтимоии аҳолии Љумҳурии Тољикистон (минбаъд - агентї) дар раванди татбиқи механизми таъин ва пардохти кумакпулии унвонии иљтимої ба оилаҳо ва шаҳрвандони камбизоат барои истифодаи мақсаднок ва самараноки маблаѓҳои људогардида, инчунин саҳеҳияти муайянкунии камбизоатии оилаҳо ва шаҳрвандон масъул буда, вазифаҳои ҳамоҳангсозии фаъолияти сохторҳои дахлдори ҳифзи иљтимоии аҳолии мақомоти иљроияи маҳаллии ҳокимияти давлатї ва мониторинги амалишавии Тартиби мазкурро амалї менамояд.

7. Мақомоти иљроияи маҳаллии ҳокимияти давлатї фаъолияти бахшҳои ҳифзи иљтимоии аҳолї, љамоатҳои шаҳрак ва деҳот, идораҳои коммуналию манзилї ва кумитаҳои маҳалро оид ба татбиқи механизми таъин ва пардохти кумакпулии унвонии иљтимої ба оилаҳо ва шаҳрвандони камбизоат ташкил намуда, иљрои вазифаҳои ба зиммаи онҳо гузоштаро назорат мебарад.

8. Мақомоти иљроияи маҳаллии ҳокимияти давлатї бо мақсади пешгирии омилҳои коррупсионї, таъмини шаффофият дар раванди муайян намудани оилаҳо ва шаҳрвандони дар асл камбизоат љиҳати ба онҳо таъин ва пардохт намудани кумакпулии унвонии иљтимої, комиссияҳои маҳаллї таъсис дода, ҳайат ва ваколатҳои комиссияи мазкурро муайян менамоянд.

9. Мақомоти худидоракунии шаҳрак ва деҳот, идораҳои коммуналию манзилї ва кумитаҳои маҳаллї ҳуљљатҳои пешниҳоднамудаи шаҳрвандон, бахусус маълумот дар бораи даромад ва молу амволи ҳамаи аъзои оиларо мавриди баррасї қарор медиҳанд, ҳуљљатҳо ва маълумоти дар онҳо дарљгардидаро санљида, дурустии онҳоро тасдиқ мекунанд.

91. Дар шуъбањои вилоятї ва бахшњои њифзи иљтимоии ањолии маќомотњои иљроияи мањаллии њокимияти давлатї вобаста ба шумораи ањолї ва хољагињо, шароити иќлимию љуѓрофии шањру ноњияњо нозир – коргузор бе додани маќоми хизматчии давлатї таъин карда мешаванд. Шумора, тартиби ба кор таъин ва аз кор озод намудани мутахассисони зикргардида, инчунин ўњдадорињои мансабии онњо аз љониби Вазорати тандурустї ва њифзи иљтимоии ањолии Љумњурии Тољикистон муайян карда мешавад. Харољоти марбут ба нигањдории мутахассисони зикргардида аз њисоби маблѓњои барои пардохти харољоти маъмурї ва пешбурди коргузории механизми таъин ва пардохти кумакпулии унвонии иљтимої пешбинигардида анљом дода мешавад.

###### 3. ТАРТИБИ ТАЪИНИ КУМАКПУЛИИ УНВОНИИ ИЉТИМОЇ

10. Шаҳрвандони Љумҳурии Тољикистон, ки худро камбизоат мешуморанд ва дар шароити душвори зиндаги қарор дошта, имконияти аз ин ҳолат мустақилона баромаданро надоранд, барои гирифтани кумакпулии унвонии ичтимої ба мақомоти худидоракунии шаҳрак ва деҳот, идораи коммуналию манзилї ё кумитаи маҳаллаи љои истиқоматашон мурољиат мекунанд.

11. Ба шаҳрвандоне, ки барои гирифтани кумакпулии унвонии иљтимої мурољиат менамоянд, аз љониби шахсони масъули мақомоти худидоракунии шаҳрак ва деҳот, идораи коммуналию манзилї ва кумитаи маҳалла варақаҳои (ҳуљљатҳои) зарурї, аз љумла "Ариза дар бораи таъин намудани кумакпулии унвонии иљтимої" "Маълумотнома дар бораи ҳайати оила" ва "Маълумот дар бораи даромад ва молу мулки ҳамаи аъзои оила" ба таври ройгон дода мешаванд.

12. Ҳуљљатҳои зарурии дар банди 11 Тартиби мазкур номбаргардида аз љониби мақоми ваколатдори давлатї таҳия, тасдиқ ва нашр гардида, ба мақомоти худидоракунии шаҳрак ва деҳот, идораҳои коммуналию манзилї ва кумитаҳои маҳалла ба таври ройгон дастрас карда мешаванд.

13. Аз номи ҳамаи аъзои оила пур намудани ариза ва намунаи "Маълумот дар бораи даромад ва молу мулки аъзои оила" ваколати сардори оила мебошад. Ҳангоми бо сабабҳои узрнок дар муҳлати зиёда аз шаш моҳ набудани сардори оила, яке аз аъзои ба балоѓатрасидаи оила ҳуқуқи мурољиатро барои гирифтани кумакпулии унвонии иљтимої дорад.

14. Дар ариза розигии аризадиҳанда ва аъзои оилаи ў оид ба љамъоварї кардани маълумоти иловагї дар бораи хонавода, молу мулк ва даромадҳои он, инчунин барои санљиши маълумоти пешниҳодшуда бо мақсади қабул намудани қарори одилона рољеъ ба таъин кардани (ё рад намудани) кумакпулии унвонии иљтимої инъикос карда мешавад.

15. Дар сурати беморї ё ба муҳлати зиёда аз се моҳ аз маҳалли истиқомати доимї берун сафар кардани сардори оила, мавсуф дар аризааш бояд шахси муътамади худро зикр намояд, ки ҳангоми набудани ў ваколатҳояшро барои гирифтани кумакпулии унвонии иљтимої ба уҳда мегирад. Ваколатнома тибқи тартиби муқарраргардида аз љониби бахши ҳифзи иљтимоии аҳолии мақомоти иљроияи ҳокимияти давлатии шаҳр ё ноҳия дода мешавад.

16. Дар сурати якљоя истиқомат намудани ду ва зиёда оилаҳое, ки хољагидориашон алоҳида аст, ҳар як оила метавонад барои таъини кумакпулии унвонии иљтимої мустақилона ариза пешниҳод намояд. Дар ин ҳолат мақомоти худидоракунии шаҳрак ва деҳот, идораи коммуналию манзилї ва ё кумитаи маҳалла ҳуљљатҳои заруриро барои гирифтани кумакпулии унвонии иљтимої ба ҳар як оилаи мустақил дар алоҳидагї баррасї менамоянд.

17. Ариза бо ҳуљљатҳои пешниҳодшуда дар китоби бақайдгирии ҳуљљатҳо барои таъин намудани кумакпулии унвонии иљтимої, ки дар мақомоти худидоракунии шаҳрак ва деҳот, идораи коммуналию манзилї ва ё кумитаи маҳалла ташкил карда мешавад, ба қайд гирифта шуда, ба аризадиҳанда хатти буриши варақаи ариза, ки дар он санаи қабул ва рақами бақайдгирии ариза дарљ мегарданд, дода мешавад.

18. Ариза дар бораи таъин намудани кумакпулии унвонии иљтимої, маълумотнома дар бораи ҳайати оила ва маълумот дар бораи даромад ва молу мулки ҳамаи аъзои оила бо имзои раиси љамоати шаҳрак ё деҳот, сардори идораи манзилию коммуналї ва ё кумитаи маҳаллаи љои истиқомати аризадиҳанда тасдиқ карда мешаванд.

19. Мақомоти худидоракунии шаҳрак ва деҳот, идораҳои коммуналию манзилї ва кумитаҳои маҳалла аризаҳои шаҳрвандонро бо замимаҳояш қабул намуда, дар муҳлати на дертар аз 10 рўз ба мақомоти маҳаллии ҳифзи иљтимоии аҳолї месупоранд. Ба ҳар як оила ва шаҳрванди камбизоате, ки барои гирифтани кумакпулии унвонии иљтимої мурољиат менамояд, парвандаи иљтимоии инфиродї кушода шуда, дар он ҳамаи ҳуљљатҳо дўхта мешаванд.

20. Кормандони масъули мақомоти маҳаллии ҳифзи иљтимоии аҳолї ариза, маълумотнома дар бораи ҳайати оила, маълумот дар бораи даромад ва молу мулки ҳамаи аъзои оила ва мушаххасоти шиносномаи аризадиҳандаро барои муайян намудани нишондиҳандаи умумии сатҳи некуаҳволии оила дар муҳлати на дертар аз 10 рўз ба махзани ягонаи феҳристи иттилоотии кумакҳои унвонии иљтимоии мақоми ваколатдори давлатї (минбаъд - феҳристи иттилоотии кумакпулии унвонии иљтимої) ворид менамоянд.

21. Кумакпулии унвонии иљтимої дар натиљаи коркарди маълумот дар махзани ягонаи феҳристи иттилоотии кумакпулии унвонии иљтимої тибқи талаботи Методикаи муайян намудани оилаҳо ва шаҳрвандони камбизоат таъин ва ё рад карда мешавад.

22. Ба шаҳрвандони яккаву танҳои пиронсол, ки дар шароити душвори зиндагї қарор доранд, кумакпулии унвонии иљтимої ба тариқи истисно таъин ва пардохт карда мешавад. Шахсони яккаву танҳои пиронсол онҳое ҳисобида мешаванд, ки ба синну соли нафақа расида (занҳо аз 58-сола ва мардҳо аз 63-сола боло), талаботи худро мустақилона таъмин карда наметавонанд ва дар ҳудуди љумҳурї хешу табори наздике, ки онҳоро нигоҳубин карда тавонанд, надоранд.

23. Ба оилаҳое, ки дар ҳайати худ маъюби гурўҳҳои I ва II ё зиёда аз ду шахси маъюб доранд, инчунин ба падару модари танҳо, ки кўдаки маъюбро тарбия мекунанд, ҳангоми муайян намудани нишондиҳандаи умумии сатҳи зиндагии оила бартарї дода мешавад.

24. Ҳангоми муайян кардани ҳуқуқ ба кумакпулии унвонии иљтимої шахсони зерин дар ҳайати оила ба назар гирифта намешаванд:

- шахсоне, ки дар таъминоти пурраи давлат мебошанд;

- шахсоне, ки хизмати ҳарбиро адо мекунанд;

- шахсоне, ки дар муассисаҳои ислоҳї адои љазо менамоянд.

25. Натиљаи коркарди маълумот дар бораи таъин ё рад намудани кумакпулии унвонии иљтимої то санаи 10 моҳи оянда ба махзани ягонаи феҳристи иттилоотии кумакпулии унвонии иљтимої ворид карда шуда, дар ин хусус мақоми маҳаллии ҳифзи иљтимоии аҳолї дар муддати 10 рўз ба аризадиҳанда тавассути мақомоти худидоракунии шаҳрак ва деҳот, идораи коммуналию манзилї ва ё кумитаи маҳалла хабарномаи хаттї ва ё электронї (паёмак) ирсол менамояд.

26. Дар мақомоти маҳаллии ҳифзи иљтимоии аҳолї парвандаҳои иљтимоии инфиродии шаҳрвандони мурољиаткунанда се сол нигоҳ дошта шуда, баъдан ба бойгонї супорида мешаванд.

27. Ба оила ё шаҳрвандоне, ки таъин намудани кумакпулии унвонии иљтимої рад карда шудааст, дар сурати таѓйир ёфтани шароити зиндагї ва ҳайати оила метавонанд баъд аз 6 моҳ барои гирифтани кумакпулии унвонии иљтимої такроран мурољиат намоянд.

###### 4. ТАРТИБИ МАБЛАЃГУЗОРЇ ВА ПАРДОХТИ КУМАКПУЛИИ УНВОНИИ ИЉТИМОЇ

28. Маблаѓгузории харољот барои пардохти кумакпулии унвонии иљтимої ба оилаҳо ва шаҳрвандони камбизоат дар доираи маблаѓҳои дар буљети давлатї барои пардохти кумакпулии унвонии иљтимої пешбинигардида ва манбаъҳои дигаре, ки қонунгузории Љумҳурии Тољикистон манъ накардааст, анљом дода мешавад.

29. Андозаи кумакпулии унвонии иљтимої барои як оила ва шањрванди камбизоат, бо дарназардошти кўдакони то 16 сола, ки дар маълумотнома оид ба њайати оила дарљ карда шудаанд, барои дувоздањ моњ бо тартиби зерин таъин ва пардохт карда мешавад:

- то 1 июли соли 2023 дар муддати дувоздањ моњ 8 (њашт) нишондињанда барои њисобњоро ташкил дода, њар се моња дар њаљми 2 (ду) нишондињанда барои њисобњо пардохт карда мешавад;

- аз 1 июли соли 2023 андозаи кумакпулии унвонии иљтимої барои як оила ва шањрванди камбизоат барои дувоздањ моњ 9 (нуњ) нишондињанда барои њисобњо ва иловатан 0,5 (ним) нишондињанда барои њисобњоро барои њар як кўдак ташкил дода, њар се моња ба андозаи 25 фоизи андозаи муќарраршуда пардохт карда мешавад;

- аз 1 январи соли 2024 андозаи кумакпулии унвонии иљтимої барои як оила ва шањрванди камбизоат барои дувоздањ моњ 10 (нуњ) нишондињанда барои њисобњо ва иловатан 1 (як) нишондињанда барои њисобњоро барои њар як кўдак ташкил дода, њар се моња ба андозаи 25 фоизи андозаи муќарраршуда пардохт карда мешавад;

 - аз 1 январи соли 2025 андозаи кумакпулии унвонии иљтимої барои як оила ва шањрванди камбизоат барои дувоздањ моњ 11 (ёздањ) нишондињанда барои њисобњо ва иловатан 2 (ду) нишондињанда барои њисобњоро барои њар як кўдак ташкил дода, њар шаш моња ба андозаи 50 фоизи андозаи муќарраршуда пардохт карда мешавад.

30. Пардохти кумакпулии унвонии иљтимої ба таври нақдї ё бо роҳи интиқоли маблаѓ ба суратҳисоби махсуси (депозитии) шаҳрванд, инчунин бо истифода аз кортҳои пардохтии бонкї тавассути марказҳои хизматрасонии бонкии филиалҳои Бонки давлатии амонатгузории Љумҳурии Тољикистон "Амонатбонк" (минбаъд - филиали "Амонатбонк") дар маҳалли зисти аризадиҳанда анљом дода мешавад.

31. Маблаѓи кумакпулии унвонии иљтимоие, ки сари вақт бо айби сардори оила ва шаҳрванди камбизоат гирифта нашудааст, дар моҳҳои минбаъда пардохт карда мешавад. Агар кумакпулии унвонии иљтимоии таъингардида дар давоми шаш моҳ гирифта нашавад, маблаѓи пардохтнашуда аз љониби Бонки давлатии амонатгузории Љумҳурии Тољикистон "Амонатбонк" (минбаъд - "Амонатбонк") ба буљети љумҳуриявї баргардонида мешавад.

32. Дар сурати дар муҳлати муқарраргардида пардохт нашудани кумакпулии унвонии иљтимої бо айби мақоми масъули таъин ва пардохти кумакпулии унвонии иљтимої, шахсони мансабдори масъул тибқи тартиби муқаррарнамудаи қонунгузории Љумҳурии Тољикистон ба љавобгарї кашида мешаванд.

33. Пардохти кумакпулии унвонии иљтимоии таъингардида дар ҳолатҳои зерин қать карда мешавад:

- агар дар вақти санљиш ошкор гардад, ки аз љониби аризадиҳанда маълумоти нодуруст пешниҳод гардидааст ва ё маълумот пинҳон карда шудааст, ки ба раванди муқаррар намудани ҳуқуқи гирифтани кумакпулии унвонии иљтимої таъсир расонидааст ва ё расонида тавонад;

- агар оила ва шаҳрванди камбизоат ба маҳалли дигар (шаҳр ё ноҳия) ё хориљи кишвар барои зиндагии доимї кўчида бошад;

- ҳангоми вафоти сардори оила ва шаҳрванди камбизоат, ки кумакпулии унвонии иљтимої ба номи ў ба расмият дароварда шудааст. Пардохти кумакпулии унвонии иљтимої аз ибтидои семоҳаи баъдї, ки ҳолатҳои мазкур рух додаанд, қатъ мегардад.

34. Дар сурати бо сабаби вафоти сардори оила қатъ гардидани кумакпулии унвонии иљтимої, яке аз аъзои оилаи ў, ки тибқи тартиби муқарраргардида сардори оила ҳисобида шудааст, метавонад барои гирифтани кумакпулии унвонии иљтимої, ки ба сардори оила пардохта нашудааст, ариза пешниҳод намояд.

35. Дар раванди таъин ва пардохти кумакпулии унвонии иљтимої бо мақсади муайян намудани дурустии маълумоти пешниҳоднамудаи мурољиаткунандагон дар бораи ҳайати оила, даромад ва молу мулки ҳамаи аъзои оила аз љониби бахшҳои ҳифзи иљтимоии аҳолии мақомоти иљроияи маҳаллии ҳокимияти давлатї ва агентї санљиши эътимоднокї (верификатсия) гузаронида мешавад. Верификатсия бо мақсади зерин гузаронида мешавад:

- пешгирї намудани ҳолатҳои пешниҳод кардани маълумоти нодуруст (рўйпўш ё сохтакорї) аз љониби аризадиҳанда;

- таҳлили омилҳои ба пайдо шудани хатогиҳо мусоидаткунанда ва пешниҳоди таклифҳо барои беҳтар намудани раванди механизми таъин ва пардохти кумакпулии унвонии иљтимої;

- истифодаи мақсадноки маблаѓҳои буљети давлатї;

36. Қоидаҳои умумї ва шартҳои пардохти кумакпулии унвонии иљтимої, тартиби баҳисобгирї ва ҳисоботдињї байни мақомоти масъул дар асоси дастурамал, ки аз љониби агентї ва "Амонатбонк" таҳия ва тасдиқ карда мешавад, муайян мегарданд.

37. Барои маблаѓгузории пардохтҳои марбут ба механизми таъин ва пардохти кумакпулии иљтимоии унвонї агентї дар доираи маблаѓҳои ба ин мақсад пешбинишудаи буљети давлатї харљномаҳоро дар се нусха тартиб дода, барои тасдиқ ба Вазорати тандурустї ва ҳифзи иљтимоии аҳолии Љумҳурии Тољикистон ва Вазорати молияи Љумҳурии Тољикистон пешниҳод менамояд.

38. Маблаѓгузории кумакпулии унвонии иљтимої аз буљети љумҳуриявї тавассути сарраёсати хазинадории марказии Вазорати молияи Љумҳурии Тољикистон дар асоси тақсимбандии ҳар семоҳаи маблаѓҳо сурат мегирад.

39. Агентї дар асоси маълумоти аз мақомоти маҳаллии ҳифзи иљтимоии аҳолї дастрасгардида то санаи 10-уми моҳи минбаъда барои маблаѓгузории кумакпулии унвонии иљтимої тибқи супоришҳои пардохтї ба Вазорати молияи Љумҳурии Тољикистон дархост пешниҳод менамояд. Шакли супориши пардохтї аз љониби Вазорати молияи Љумҳурии Тољикистон муқаррар карда мешавад.

40. Вазорати молияи Љумҳурии Тољикистон дар асоси супоришномаи пардохтї маблаѓро ба суратҳисоби маљмўии раёсати «Амонатбонк» мегузаронад ва кормандони масъули раёсати мазкур интиқоли минбаъдаи маблаѓҳоро тибқи мактуб ва феҳристи ҳамроҳикунандаи аз тарафи агентї пешниҳодшуда ба суратҳисоби «Амонатбонк» мегузаронад. Дар навбати худ филиалҳои «Амонатбонк» интиқоли минбаъдаи маблаѓҳоро ба суратҳисоби депозитии гирандагони кумакпулии унвонии иљтимої таъмин менамояд.

41. Агентњ ҳар моҳ рўйхати электронии ном ба номи гирандагони кумакпулии унвонии иљтимої, инчунин рўйхати ном ба номи оилаҳо ва шаҳрвандони камбизоатро, ки бори аввал кумакпулии унвонии иљтимої мегиранд, ба «Амонатбонк» бо мактуби ҳамроҳикунанда пешниҳод менамояд.

42. «Амонатбонк» дар давоми 3 рўзи корї бо тартиби муќарраргардидаи санадњои меъёрии њуќуќї дар асоси рўйхатњо, аз љумла, рўйхатњои электронї ном ба номи пешниҳодшуда:

- ба номи ҳар як гирандаи кумакпулии унвонии иљтимої (дар ҳолати бори аввал таъин гардидани кумакпулии унвонии иљтимої) суратҳисоби шахсї кушода, ба он маблаѓи воридшударо мегузаронад;

- бо хоҳиши гирандаи кумакпулї барои интиқоли маблаѓи кумакпулии унвонии иљтимої суратҳисоби депозитї мекушояд;

- дар ҳолати қатъ гардидани пардохти кумакпулии унвонии иљтимої, суратҳисоби гирандаи кумакпулиро мебандад.

43. Мақомоти маҳаллии ҳифзи иљтимоии аҳолї дар навбати худ ҳар моҳ рўйхати ном ба номи гирандагони кумакпулии унвонии иљтимої, рўйхати оилаҳо ва шаҳрвандоне, ки ба онҳо кумакпулии унвонии иљтимої бори аввал таъин гардидааст ва рўйхати шахсонеро, ки ба онҳо пардохти кумакпулї қатъ гардидааст, аз рўи намунаҳои шаклҳои тасдиқнамудаи мақоми ваколатдори давлатї тартиб дода, то санаи 10-уми моҳи равон ба филиали "Амонатбонк" пешниҳод менамояд.

44. Рўйхатњо барои пардохти кумакпулии унвонии иљтимої ё ќатъ намудани он дар шакли электронї тањия гардида, бо тартиби муќарраргардида ба БДА ЉТ «Амонатбонк» пешнињод карда мешаванд. 45. Дар њолати ошкор намудани хатогї дар рўйхат, аз љумла рўйхати электронии ном ба ном, рўйхати мазкур дар муњлати як рўзи корї аз љониби «Амонатбонк» ба маќомоти мањаллии њифзи иљтимоии ањолї баргардонида мешавад, ки дар муњлати як рўзи корї бояд хатогиро бартараф намояд.

46. Пардохти маблаѓи кумакпулии унвонии иљтимої мутобиқи қоидаҳои амалкунандаи бонкњ сурат мегирад, корманди масъули филиали "Амонатбонк" бошад, мониторинги минбаъдаи онро амалї менамояд.

47. Пардохти кумакпулии унвонии иљтимої тавассути марказҳои хизматрасонии филиали "Амонатбонк" дар маҳалли зисти гирандагони кумакпулии унвонии иљтимої анљом дода мешавад. Дар сурати зарурат маблаѓи кумакпулї тибқи рўйхати пешниҳоднамудаи мақомоти маҳаллии ҳифзи иљтимоии ахолї аз љониби шахси ваколатдори маркази хизматрасонии филиали "Амонатбонк" ба маҳалли зисти эҳтиёљманд расонида мешавад.

48. Ҳангоми ошкор гардидани ҳолатҳое, ки дар банди 35 Тартиби мазкур зикр гардидаанд, шахсе, ки кумакпулии унвонии иљтимої гирифтааст, маблаѓи ѓайриқонунї гирифтаашро ба хазинаи филиали "Амонатбонк" бармегардонад ва ин маблаѓ дар муддати ду рўзи корї ба суратҳисоби агентї интиқол дода мешавад.

49. Дар сурати беморї, вафот ё муваққатан дар маҳалли истиқомати доимии худ набудани сардори оила, маблаѓи кумакпулии унвонии иљтимоиро метавонад шахси муътамади ў дар асоси ваколатнома гирад.

50. Корманди ваколатдори мақоми маҳаллии ҳифзи иљтимоии аҳолї дар се моҳ як маротиба (баъди љамъбасти фаъолияти семоҳаи гузашта) якљо бо корманди масъули филиали "Амонатбонк" таҳлили пардохти кумакпулии унвонии иљтимоиро мегузаронад ва дар бораи маблаѓи аслан пардохташуда тибқи шакли тасдиқнамудаи мақоми ваколатдори давлатї санади муқоисавї тартиб медиҳад.

51. Ҳаққи хизматрасонии бонкии "Амонатбонк" ба андозаи 0,8 фоиз аз маблаѓи умумии рўйхатҳои ном ба ном гирандагони кумакпулии унвонии иљтимої муқаррар карда мешавад. Ҳаққи хизматрасонии бонкї дар баробари пешниҳоди рўйхати ном ба номи гирандагони кумакпулии унвонии иљтимої тибқи супоришоти пардохтї ба ҳисоби бонк пардохт мегардад.

###### 5. БАНАҚШАГИРИИ ХАРОЉОТ БАРОИ КУМАКПУЛИИ УНВОНИИ ИЉТИМОЇ

52. Банақшагирии маблаѓҳо барои пардохти кумакпулии унвонии иљтимої ва харољоти дигар, ки дар буљети давлатї ба ин мақсад пешбинї гардидаанд, аз љониби агентї дар асоси дархости мақомоти маҳаллии ҳифзи иљтимоии аҳолї амалї мегардад.

53. Агентї дар асоси дархости мақомоти маҳаллии ҳифзи иљтимоии аҳолї хулосаи пешакии худро оид ба маблаѓи барномаи кумакпулии унвонии иљтимої ҳар сол то санаи 10 март ба Вазорати тандурустї ва ҳифзи иљтимоии аҳолии Љумҳурии Тољикистон пешниҳод менамояд.

54. Вазорати тандурустї ва ҳифзи иљтимоии аҳолии Љумҳурии Тољикистон дар асоси хулосаи пешакии агентї маблаѓи заруриро барои соли ояндаи буљетї ҳисоб намуда, ба Вазорати молияи Љумҳурии Тољикистон пешниҳод менамояд.

55. Ҳисобот дар бораи истифодаи маблаѓҳои буљетї ба агентї аз тарафи мақомоти маҳаллии ҳифзи иљтимої ҳар семоҳа то санаи 15-уми моҳи якуми семоҳаи оянда пешниҳод карда мешавад. Агентї дар бораи истифодаи маблаѓҳои буљетї ҳар семоҳа ба Вазорати тандурустї ва ҳифзи иљтимоии аҳолии Љумҳурии Тољикистон ва Вазорати молияи Љумҳурии Тољикистон аз рўи шакли тасдиқнамудаи мақоми ваколатдори давлатї ҳисобот пешниҳод менамояд.

56. Вазорати тандурустї ва ҳифзи иљтимоии аҳолии Љумҳурии Тољикистон ва Вазорати молияи Љумҳурии Тољикистон мунтазам мониторинг ва арзёбии амалисозии Тартиби мазкур, харољоти мақсадноки маблаѓҳоро барои пардохти кумакпулии унвонии иљтимої гузаронида, дар асоси натиљаҳои он ҳар сол ба Ҳукумати Љумҳурии Тољикистон маълумот пешниҳод менамоянд.

###### 6. БАҲИСОБГИРИИ ШАХСОНЕ, КИ КУМАКПУЛИИ УНВОНИИ ИЉТИМОЇ МЕГИРАНД

57. Бо мақсади ба ҳисоб гирифтани оилаҳо ва шаҳрвандони камбизоате, ки кумакпулии унвонии иљтимої мегиранд ва таъмини назорати дурустї ва саривақтии пешниҳод намудани кумакпулии иљтимоии унвонї, аз љониби мақоми ваколатдори давлатї махзани ягонаи электронии маълумоти гирандагони кумакпулии унвонии иљтимої ташаккул дода мешавад.

58. Махзани ягонаи электронии маълумоти гирандагони кумакпулии унвонии иљтимої мутобиқи талаботи Қонуни Љумҳурии Тољикистон "Дар бораи иттилоот" ташкил ва истифода бурда мешавад.

59. Маълумоти марбут ба додани кумакпулии унвонии иљтимої, аз љумла дар бораи даромад ва молу мулк, ки дар парвандаҳои гирандагони кумакпулии унвонии иљтимої

 љамъ оварда шудаанд, барои қабул кардани қарор дар бораи таъин ё рад кардани кумакпулии унвонии иљтимої истифода бурда мешавад.

60. Ба оилаҳо ва шаҳрвандони камбизоат, ки тибқи қарори Ҳукумати Љумҳурии Тољикистон аз 3 июли соли 2014, №437 "Дар бораи идома ва љорї намудани механизми таљрибавии кўмакпулии унвонии иљтимої ба оилаҳо ва шаҳрвандони камбизоат" ба онҳо кумакпулї таъин гардидааст, то анљоми муҳлати пардохти он кумакпулї мегиранд, баъдан дар асосҳои умумї мутобиқи талаботи Тартиби мазкур барои гирифтани кумакпулии унвонии иљтимої метавонанд мурољиат намоянд.

###### 7. НАЗОРАТИ ТАЪИН ВА ПАРДОХТИ ДУРУСТИ КУМАКПУЛИИ УНВОНИИ ИЉТИМОЇ

61. Назорати риояи муқаррароти Тартиби мазкур, аз љумла дурустии маълумот аз рўи шакли "Маълумот дар бораи даромад ва амволи ҳамаи аъзои оила" ва истифодаи мақсадноки маблаѓҳои буљети љумҳуриявиро, ки барои таъин ва пардохти кумакпулии унвонии иљтимої равона карда шудаанд, Хадамоти назорати давлатии тандурустї ва ҳифзи иљтимоии аҳолии Вазорати тандурустї ва ҳифзи иљтимоии аҳолии Љумҳурии Тољикистон ва раёсату шуъбаҳои маҳаллии молия таъмин менамоянд.

62. Оилаҳо ва шаҳрвандоне, ки оид ба даромад ва молу мулк маълумоти нодуруст пешниҳод намудаанд ва дар натиља беасос кумакпулии унвонии иљтимої гирифтаанд, маблаѓҳои ѓайриқонунї гирифтаи худро пурра ба суратҳисоби филиали "Амонатбонк" баргардонида, ба муҳлати 12 моҳ аз рўзи қатъ гардидани пардохти кумакпулї аз ҳуқуқи гирифтани кумакпулии унвонии иљтимої маҳрум мегарданд.

63. Љамоатҳои шаҳраку деҳот, идораҳои манзилию коммуналї ё кумитаҳои маҳалла ба мақомоти иљроияи ҳокимияти давлатии ноҳия (шаҳр) ва мақомоти маҳаллии ҳифзи иљтимоии аҳолии ноҳия (шаҳр) ба агентї оид ба љараёни татбиқи механизми таъин ва пардохти кумакпулии унвонии иљтимої ба оилаҳо ва шаҳрвандони камбизоат ҳар нимсола маълумот пешниҳод менамоянд.

###### 8. ШИКОЯТ АЗ БОЛОИ ҚАРОР ОИД БА ТАЪИН Ё РАД КАРДАНИ КУМАКПУЛИИ УНВОНИИ ИЉТИМОЇ

64. Шаҳрвандон метавонанд аз рўи қарор дар бораи таъин ё рад кардани кумакпулии унвонии иљтимої ва нисбати амалҳо (ё беамалии) кормандони ваколатдоршуда ба мақомоти иїроияи маҳаллии ҳокимияти давлатї ва ё агентї мурољиат намоянд.

65. Мурољиат ва аризаю шикоятҳои шаҳрвандон оид ба пешниҳоди кумакпулии унвонии иљтимої тибқи тартиби муқаррарнамудаи қонунгузории Љумҳурии Тољикистон баррасї ва ҳаллу фасл карда мешаванд.